CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT
AULAS 2022-2023. 1a edició (26/09/2022 al 22/12/2022)
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27735)
  + [Valencià](/va/acuerdo/27220)






Selector de idioma

Leer

* [Español](/es/acuerdo/27262)
* [Valencià](/va/acuerdo/27833)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT
AULAS 2022-2023. 1a edició (26/09/2022 al 22/12/2022)
[Butlletí Oficial Universitat d'Alacant](/ca/Publicacion)
============================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT
AULAS 2022-2023. 1a edició (26/09/2022 al 22/12/2022)

Data d'aprovació
:   11/07/2022

Data de publicació
:   13/07/2022

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/27524)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27046)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27309)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT
    AULAS 2022-2023. 1a edició (26/09/2022 al 22/12/2022)

    &url=https://www.boua.ua.es/va/acuerdo/27945)

**Títol:** CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT
AULAS 2022-2023. 1a edició (26/09/2022 al 22/12/2022)

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dilluns, 11 de juliol de 2022

CONVOCATÒRIA DE CURSOS D'IDIOMES PER AL PERSONAL DE LA UNIVERSITAT D'ALACANT

AULAS 2022-2023. 1a edició (26/09/2022 al 22/12/2022)

La Universitat d'Alacant, dins de les accions d'innovació en la gestió i conscient de la importància de la formació en idiomes comunitaris, i amb la finalitat de promoure la dimensió europea de l'ensenyament superior, ofereix, en col·laboració amb el Centre Superior d'Idiomes, cursos d'idiomes adaptats a les directrius establides en el Marc europeu comú de referència per a les llengües.

Dirigit a:

Personal d'administració i serveis i personal docent i investigador detallat en els articles 139, 145 i 156 del [Decret 25/2012, de 3 de febrer, del Consell de la Generalitat](http://www.docv.gva.es/datos/2012/02/09/pdf/2012_1230.pdf), pel qual s'aprova l'Estatut de la Universitat d'Alacant.

El personal contractat haurà de tenir acreditada, el dia de finalització del termini de presentació d'instàncies, un any com a mínim d'antiguitat en els dos anys immediatament anteriors a aquesta data.

Amb caràcter excepcional, si una volta finalitzada la composició dels grups hi ha places vacants, aquestes places podran ser cobertes per personal de la UA que no complisca el requisit d'antiguitat. Si aquestes sol·licituds superen el nombre de places vacants, es farà una selecció atenent el criteri de més antiguitat.

Les persones que hagen abandonat el curs en alguna de les dues últimes edicions no es podran inscriure en aquesta edició.

1.- Termini de matrícula: del 14 de juliol al 7 de setembre del 2022

2.- Oferta de cursos

En cada curs acadèmic, la convocatòria dels cursos d'idiomes es divideix en dues edicions: la primera es desenvolupa entre setembre i desembre, i la segona, entre febrer i maig.

L'oferta de cursos es repeteix en les dues edicions, llevat dels nivells A2 i B1 d'anglès, que s'oferiran en edicions alternes.

[L](https://ssyf.ua.es/es/formacion/agenda-de-cursos/idiomas/aulas-2022-23-1ed/convocatoria-aulas-2022-23-1ed.html)['](https://ssyf.ua.es/es/formacion/agenda-de-cursos/idiomas/aulas-2022-23-1ed/convocatoria-aulas-2022-23-1ed.html)[oferta de cursos per a aquesta edició](https://ssyf.ua.es/va/formacion/agenda-de-cursos/idiomes/aulas-2022-23-1ed/convocatoria-aulas-2022-23-1ed.html) es pot consultar en la pàgina web de la Unitat de Formació i Internacionalització del PAS.

Els cursos d'idiomes tenen una duració total de 60 hores i s'imparteixen en modalitat presencial. En cas necessari, a causa de la situació sanitària, els cursos podrien passar a impartir-se en format semipresencial o en línia. Estan dissenyats d'acord amb les destreses definides en els nivells de competència del Marc europeu comú de referència per a les llengües [NIVELLS](http://www.csidiomas.ua.es/images/aulas/equivalencias_mcerl.pdf).

Les classes comencen el dia 26 de setembre i acaben el 22 de desembre del 2022.

Una vegada superat un curs no es podrà tornar a fer. Amb caràcter excepcional, es podrà repetir, per una única vegada, l'últim curs aprovat si han passat més de 4 anys i només per a continuar estudis.

S'estableix un màxim de 3 convocatòries per a superar cada curs.

En aquesta edició s'inclouran, juntament amb l'oferta general de cursos, tres cursos de conversa de 36 hores cadascun, English Conversation for Effective Communication: Level 1, Level 2, Level 3, amb els següents [objectius i continguts](https://ssyf.ua.es/es/formacion/idiomas/documentos/contenidos/english-conversation-for-effective-communication.pdf). Per a accedir-hi cal fer una prova de nivell.

Els cursos de conversa NO tindran equivalència amb el Marc europeu comú de referència per a les llengües: aprenentatge, ensenyament, avaluació (MECR), ni amb la [Taula d](https://www.boua.ua.es/Acuerdos/DescargarAnexoxId?idanexo=318913&idacuerdo=22960&idioma=es)['](https://www.boua.ua.es/Acuerdos/DescargarAnexoxId?idanexo=318913&idacuerdo=22561&idioma=es)[equivalències de la Universitat d](https://www.boua.ua.es/Acuerdos/DescargarAnexoxId?idanexo=318913&idacuerdo=22105&idioma=es)['](https://www.boua.ua.es/Acuerdos/DescargarAnexoxId?idanexo=318913&idacuerdo=22540&idioma=es)[Alacant per a l](https://www.boua.ua.es/Acuerdos/DescargarAnexoxId?idanexo=318913&idacuerdo=22814&idioma=es)['](https://www.boua.ua.es/Acuerdos/DescargarAnexoxId?idanexo=318913&idacuerdo=22043&idioma=es)[acreditació de competències lingüístiques en llengües estrangeres.](https://www.boua.ua.es/Acuerdos/DescargarAnexoxId?idanexo=318913&idacuerdo=22559&idioma=es)

3.- Inscripció

Es podran sol·licitar un màxim de dos cursos, encara que només se'n podrà adjudicar un, i serà el curs sol·licitat en primera opció el que tindrà prioritat.

Amb la finalitat d'agilitar la gestió de les sol·licituds, durant el procediment de matrícula i de manera ineludible, s'haurà d'incloure en format digital tota la documentació que siga necessària per a formalitzar la inscripció.

L'alumnat que haja superat l'últim curs d'idiomes en el Centre Superior d'Idiomes amb anterioritat al curs 2014-15 haurà de tenir en compte la t[aula de](http://ssyf.ua.es/es/formacion/idiomas/documentos/impresos-de-idiomas/2015-tabla-de-promocion.pdf) [p](http://ssyf.ua.es/es/formacion/idiomas/documentos/impresos-de-idiomas/2015-tabla-de-promocion.pdf)[romoció](http://ssyf.ua.es/es/formacion/idiomas/documentos/impresos-de-idiomas/2015-tabla-de-promocion.pdf) següent.

Els passos que cal seguir per a la inscripció són:

3.1. Determinar si és necessari fer una prova de nivell

NO és necessari fer cap prova de nivell en els casos següents:

¿ Tenir superat un nivell i voler fer el nivell següent.

¿ No haver superat un nivell i voler-lo repetir.

¿ Voler repetir últim nivell superat (fa més de 4 anys).

¿ Tenir una prova de nivell vàlida de l'edició anterior (2a edició de 2021-22).

SÍ que és necessari fer prova de nivell en els casos següents:

¿ No haver estudiat abans en AULAS.

¿ Voler fer un curs superior al que correspon segons l'últim nivell aprovat.

¿ Per a realitzar un curs de conversa.

La prova de nivell s'ha de fer amb caràcter previ a la inscripció. Estarà dividida en dues parts:

3.1.1. Prova escrita: es podrà fer des de qualsevol ordinador, accedint al formulari corresponent:

[Formulari per a fer la prova de nivell de l'idioma anglès](https://web.csidiomas.ua.es/tests/mostrar-seccion-test4.asp?test=5DKVX13VFBR0&codigo=RTYKT7EIDOWQYFBUSOGQA0AXWPUAJD3DPYEQ67VSRAG)

[Formulari per a fer la prova de nivell de l'idioma francès](https://web.csidiomas.ua.es/tests/mostrar-seccion-test4.asp?test=QFY0J15GHPXM&codigo=KMUCD56VIQ2VP5EEQC4CSRJ7PTED0PRQEY14EW6KC0L)

[Formulari per a fer la prova de nivell de l'idioma alemany](https://web.csidiomas.ua.es/tests/mostrar-seccion-test4.asp?test=EAT0R164CKXU&codigo=7A5WHFS25KNGT7QP1UBVG8RVKRKESNHXVRGYRLBQZTP)

Una vegada realitzada la prova escrita, rebreu un correu electrònic amb el nivell obtingut en aquesta part i amb un enllaç en què podreu sol·licitar cita per a fer la prova oral, la qual podrà ser presencial o en línia.

3.1.2. Prova oral: consistirà en una entrevista amb un professor o una professora.

Després de fer les dues proves, la persona sol·licitant rebrà un justificant del curs que li correspon segons el nivell d'idiomes. Aquest justificant li serà requerit posteriorment i en format digital des del formulari d'inscripció.

3.2. Pagament de la fiança

S'estableix el pagament d'una fiança de 100 euros, que podrà ser abonada a través dels sistemes de pagament següents:

1.- Transferència bancària: s'ingressarà en el compte corrent ES52 6223 7575 7709 2495 8379 de l'entitat bancària Banc Sabadell i s¿hi farà constar com a concepte el nom de la persona sol·licitant, l'idioma i el nivell.

Exemple: Lluc Jordà, Ang B1 Primera Part

És molt important comprovar que el nom de la persona sol·licitant consta en el resguard en el camp Concepte, si no és impossible identificar el pagament.

2.- Pagament a través del caixer automàtic del Banc Sabadell. Aquest servei no té cap cost de comissions i es pot utilitzar qualsevol targeta, amb independència de l'entitat.

Una vegada publicades les llistes definitives d'alumnat admès per grups, no es tornarà la fiança, llevat dels casos següents en què es tornarà d'ofici.

¿ Una vegada finalitzat el curs, sempre que es faça l'examen corresponent.

¿ Si la persona està inclosa en les llistes definitives com a reserva i no és admesa en el curs.

¿ Si el curs és cancel·lat perquè no té prou persones inscrites.

Totes les devolucions de fiança seran fetes en el compte que figura en el fitxer de perceptors de la UA.

3.3. Autorització de la persona responsable de la unitat

El PAS haurà d'adjuntar en format digital, durant el procés d'inscripció, l'autorització de la persona responsable de la unitat, corresponent als idiomes, nivells i horari sol·licitats.

[Model d'autorització del superior](https://ssyf.ua.es/va/formacion/documents/impresos-d-idiomes/autoritzacions-superior/autorizacion-idiomas-aulas-val-1ed2022-23.docx)

3.4 Formalització de la inscripció

Es farà a través d'un formulari en línia que està disponible a través de l'enllaç que podreu trobar al final d'aquesta convocatòria.

Abans d'iniciar el procés d'inscripció heu de tenir tota la documentació requerida en suport digital: justificant del pagament de la fiança i, si escau, prova de nivell i/o autorització del superior.

Si no teniu algun dels documents, el formulari no podrà ser enviat i, per tant, no podreu fer la inscripció.

Una vegada feta la sol·licitud d'inscripció, rebreu un correu electrònic amb la confirmació de recepció i el detall d'aquesta.

4.- Publicació de les llistes

4.1 La llista provisional de sol·licituds que compleixen els requisits serà publicada a partir del dia 13 de setembre del 2022. Juntament amb la publicació d'aquestes llistes s'obrirà un termini de reclamacions.

4.2 La llista definitiva de sol·licituds que compleixen els requisits serà publicada a partir del dia 21 de setembre del 2022.

4.3 La llista del personal admès en cadascun dels grups serà publicada a partir del 21 de setembre del 2022, una vegada aplicats els criteris de prioritat assenyalats en el punt 5 d'aquesta convocatòria, juntament amb la llista de reserva, si escau. Només tindrà la consideració d'alumnat efectivament matriculat el personal que aparega en aquesta llista.

Si la demanda per a formar un grup és insuficient, se'n publicarà la cancel·lació.

5.- Distribució de places per grups

El nombre màxim d'alumnes per grup és de 12 persones, que seran distribuïdes de manera equilibrada entre PAS i PDI. Si no es completa el nombre de vacants d'un dels col·lectius, aquestes vacants s'acumularan al nombre de places de l'altre col·lectiu.

Si és necessari fer una selecció d'alumnes, es farà atenent els criteris de prioritat següents:

1.- Personal que ocupe llocs amb requisit lingüístic en l'RLT (en l'idioma que vulga estudiar i per a nivells superiors a l'establit com a requisit).

2.- Estabilitat.

3.- Dedicació (tindran prioritat les dedicacions a temps complet).

4.- Continuïtat d'estudis en el mateix idioma (tindrà prioritat l'alumnat procedent de l'última convocatòria).

5.- Docència assignada en anglès per al curs 2022-23.

6.- Resta d'alumnes.

7.- Sorteig.

Les sol·licituds que complisquen els requisits, però que no puguen ser ateses, seran incloses en una llista de reserva seguint els mateixos criteris de prioritat. Aquesta llista serà publicada a partir del dia 21 de setembre del 2022 juntament amb la llista definitiva del personal admès.

En cas de desdoblament d'un nivell en dos grups, o més, a causa del nombre d'inscripcions, l'horari del nou grup pot no coincidir amb el que s'ofereix.

6.- Desenvolupament del curs

6.1. Canvis de nivell i canvis de grup

Durant les dues primeres setmanes, l'alumnat que tinga un nivell que no s'adeqüe al del curs en què estiga inscrit podrà ser reubicat en un altre nivell diferent, sempre que el professorat o la direcció d'estudis consideren oportú el canvi per al millor aprofitament del curs. La negativa al canvi per part de la persona suposarà l'exclusió i la pèrdua de la fiança depositada.

No s'atendran peticions de canvi de grup.

6.2. Assistència i puntualitat

S'estableix un mínim d'assistència del 75 % per a poder-se presentar a l'examen. Cada persona és la responsable directa de comptabilitzar les seues faltes. No caldrà aportar justificants.

És necessari que l'alumnat siga puntual. Quatre faltes de puntualitat comptaran com 1 falta d'assistència.

6.3. Baixes

Les baixes es comunicaran per escrit a la Unitat de Formació i Internacionalització del PAS (Servei de Selecció i Formació) ([tzctbtuqw@ko.gn](mailto:wuqaokytg@jr.ca)) i caldrà indicar nom, idioma, nivell i grup.

Si no es comunica la baixa, es considerarà un abandonament de curs i no es podrà participar en les dues edicions següents.

En el cas del PAS, la comunicació de baixa haurà d'anar acompanyada necessàriament del vistiplau de la persona responsable de la unitat.

En cas de baixa o abandonament del curs, no es tornaran els diners depositats en concepte de fiança.

6.4. Certificats

El certificat del curs es pot obtenir a través d'UACloud / eAdministracio / Tràmits Laborals / Certificat de Formació.

7.- Comunicació

Totes les comunicacions relatives a aquesta convocatòria (publicació BOUA, llistes provisionals i definitives de sol·licituds, distribució per grups¿) seran publicades en l'espai web següent:

[Unitat de Formació i Internacionalització del PAS (Idiomes)](https://ssyf.ua.es/va/formacion/agenda-de-cursos/idiomes/aulas-2022-23-1ed/convocatoria-aulas-2022-23-1ed.html)

Amb la finalitat d'agilitar al màxim el procés d'inscripció i d'organització, els dubtes que puguen sorgir seran formulats de la manera següent:

Suggeriments o qüestions de procediment: Opció [Consultes](https://cvnet.cpd.ua.es/uaSolicitudes/Home/CreateId/?id=85) de la nostra pàgina web.

Qüestions acadèmiques: correu electrònic al Centre Superior d'Idiomes: [rhlzf@yzdocrvav.mn.vg](mailto:zgpze@ouxnrqudf.os.wb)

8.- Marc legal i pressupostari

La dotació per a aquesta convocatòria està consignada en l'orgànica 12163A8924 del Capítol 2 del Servei de Selecció i Formació del pressupost de la Universitat d'Alacant. El pagament d'aquesta dotació està supeditat a la disponibilitat de liquiditat de la UA.

9.- FORMULARI D'INSCRIPCIÓ

[INICIA LA INSCRIPCIÓ](https://web.csidiomas.ua.es/aulas/pua/es/inscripcion.asp)

EL GERENT

Signat: Francesc Vañó Beneyto

Alacant, 11 de juliol del 2022





[Carretera Sant Vicent del Raspeig s/n  
03160 Sant Vicent del Raspeig - Alacant  
 Tel. 26 859 4592 - Fax 85 070 5599](https://www.google.es/maps/@21.690132,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12854&trk=tyah&trkInfo=tarId%4X2378387187086%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)